**Årsmelding for diakonien i Langesund 2023. Godkjent i diakoniutvalget januar 2024.**

**Visjon og mål:** Langesund diakoniutvalget har Langesund som sitt hoved virke område. Engasjement bygger på den samme visjonen som menigheten, og menighetsrådet har som mål «Vi ønsker at Langesund Menighet skal være som en familie hvor alle kan føle seg hjemme». Slagordet for menigheten er: «Kjærlighet i ord og handling», som bygger på verdiene: Åpen, ærlig og engasjert. Til sammen gir det denne visjonen for arbeidet: «Langesund menighet ønsker å bygge sin virksomhet på Guds godhet. Alle skal kjenne seg velkomne i menigheten og føle seg betydningsfulle. Vi ønsker å bygge menighet på gode og ærlig relasjoner». I diakonien skjer det mye bra: Ved- gruppe, kafe, fester, fokus på sorgarbeid, Simen, andakter, besøk, sjelesorg, samtaler, blomsterhilsener, matgaver og mye mere. Mye er bra, og andre ting jobber vi videre med.

Diakoniplanen som ble skrevet og vedtatt 2019 viser noe av engasjementet i menigheten. Planen og årsmeldingen ligger på Bamble kirkelige fellesråds hjemmeside under diakoni. <https://www.bamble.kirken.no/Diakoni> Diakoniplanen er evaluert, og godkjent for 2023.

**Diakoniutvalget:** Leder frivillig: Knut Halfdan Svendsen, frivillig: Sylvia Fuglset, Mari Sannes og soknediakon: Reidun Fadum Hvale.

**Soknediakon** Reidun Fadum Hvale er ansatt i kirkene: Langesund, Bamble, Stathelle og Herre. Det er en 100 % stilling hvor 15% av stillingen er spesielt mot barn og unge i menighetene Herre, Stathelle og Bamble.

Biskopen inviterte til samling på Vegårtun i januar. Diakonen holdt foredrag om frivillighet. Diakonen gjennomførte en pilegrimstur til Røldal sammen med andre diakoner i august. Reidun avsluttet sjelesorgstudier 2023. Det er et Norsk/svensk studie over 4 semester.

**Regnskapet** for Diakonien 2023 ligger under Langesund MR.

**Samarbeid med andre:** **Bamble kommune:** Året 2023 inviterte Bamble kommune igjen til møtepunkter med organisasjoner som driver sosialt arbeid i kommunen. Diakonen ble informert om kommunens arbeid, og de forskjellige institusjonenes arbeid.

**Andakter:** Samarbeidet med Bamble kommune skjer ved at kirken er tilstede på fem institusjoner. Kirken tilbyr andakter og gudstjenester med nattverd. Krogshavn og Bamble helsehus hører med til Langesund. Det er prest, diakon, organist og frivillig som har denne tjenesten. Det ble tilbudt uteandakter vår og høst i 2023, til stor glede for oss som deltok.

På denne måten er kirken i samarbeid med kommunen med på å nå målene, og oppfylle loven kommunen er forpliktet til: *Rundskrivet fra dep. 1-6/2009 og som gjelder ennå. «Rett til egen tros- og livssynsutøvelse»- sier at alle som er avhengig av kommunale helse- og omsorgstjenester skal få tilrettelegging og bistand for å kunne utøve sin tro og sitt livssyn. Det inngår også i kvalitetsforskriftenes formålsbestemmelsene for helsevesenet*.

**Sorgarbeid:** I forbindelse med allehelgen ble det sendt ut invitasjoner til søndagens gt, og til sorgkvelder. Diakoniutvalget var arrangører for sorgkveldene, og forelesere var: Våren i Bamble kirke Berit Sundal. Høsten i Langesund kirke soknediakon Reidun Fadum Hvale. Diakonien engasjerte sangere, og serverte et enkelt måltid. Det var lærerike kvelder. Diakonen har hatt foredrag om sorg for konfirmanter, og i kommunen.

**«Ung sorg»** er et samarbeidsprosjek hvor de fleste av diakonene i Telemark er engasjert. Målet var å kunne tilby Bamble videregående skole et sorgtilbud fra 2023. Det har ikke blitt jobbet videre med prosjektet i 2023.

**Aktiviteter: Ved - gruppa:** Den har nå etablert seg. Prosjektet drives av diakonien, sammen med kirketjenerne, og frivillige i Bamble. Målet er å møte menneskers behov for vedsekker, og at de som trenger det skal få gratis ved. For å kunne nå dette målet inngikk diakonien et samarbeid med kirketjenerne. De hogger blant annet tørre asketrær rundt gravplassen på Eik. Det må stadig ryddes ved de andre kirkene og kirkegårdene også. Tømmeret fraktes til Eik kirkegård. Der har vi opprette en plass, både ut og inne, hvor vi kan kløve ved, pakke i sekker og lagre veden. Garasjen inneholder lager til maskiner, mulighet til å spise, og toalett.

2023 mottok prosjektet innovasjonsmidler fra kirkerådet i DNK på Kr 155 000.-

Kirkerådet mottok 51 søknader, og det ble innvilget 6 prosjekter der i blant vedprosjektet.

Formål:Kirkerådet ønsker å bidra til utvikling av menigheten i lokalsamfunnet, og tiltak som realisereren satsning på diakoni i DNK. Innovasjonsmidlene skal gå til tidsavgrensedeprosjekter, og tiltak i menigheter som styrker innovasjon og programutvikling. De skal ogsåbidra til å virkeliggjøre bærekrafts målene, og visjonen knyttet til målet: “Ingen skal utelates”. Tildelingen opplevde vi som en stor anerkjennelse av vedprosjektet.

Målet er også å kunne utforske nye måter å treffe folk på, og at de som trenger ved kan bidra blant annet til å pakke sin egen ved, men også være med å pakke ved til andre.

For tiden er det åtte frivillige som er med fra alle menighetene i Bamble.

Tidspunktet for gruppa er annenhver onsdag fra kl. 10.30-14.30. på Eik gravlund.

Prosjektet har også mottatt 1000.- fra en konsert Roy hadde i Langesund før jul. Det er opprettet kontakt med Frelsesarmeen hvor vi har gitt ut ved til noen av deres kontakter.

**Møteplasser:** Kafeen på bedehuset startet opp i 2022, og fortsatte i 2023. Kafeen er åpen en torsdag i måneden. Tidspunktet er fra kl. 11.-13.00. Det serveres enkel formiddagsmat. Sammen med sosialt samvær tilbyr vi sang, andakt, utlodning og spill.

**Fest:** 60 – tallet var tema på «60+ » festen. Mimring, latter og moro kjennetegnet kvelden.

**Bedehuset** inviterte til: rundt en åpen bibel, bønn, treff mm.

**Påskelunch** på Brotorvet er et felles arrangement for kirkene i Bamble. Det oppleves som en god måte å møte mennesker på med påskebudskapet. Vi samarbeider med Brotorvet og Solstua kulturbarnehage som har opptreden med påskespillet om påskebudskapet. Det serveres lunsj, og menighetene har sang og appell.

**Frivilligfest:** Frivillige er med på flere av diakoniens aktiviteter. Det ble arrangert en medarbeiderfest, som staben hadde ansvaret for.

**Sjelesorg:** En gruppe frivillige ønsker mere fokus på sjelesorg. Kan planlegges videre.

**Palliativ:** Soknepresten i Bamble er fra 2023 fast på palliativ avdeling.

**Deltakelse i kristne kulturarrangementer:** Kirkesafari er et tilbud til alle 7.klassinger i kommunen. De blir invitert til Bamble kirke. Der får de høre, og være med på fortellinger om kirkehistorien i Bamble. I 2023 var det 2. klasser fra Langesund som deltok.

**Julevandring for** Nustad gård er tradisjon. Vi hadde spillet, og de hadde med lussekatter.

**Nestekjærlighet:** Diakonen sammen med andre ansatte fortsetter å følge opp enkeltpersoner. Flere har vi hatt kontakt med over en tid. Noen trenger økonomisk hjelp til mat mm. Vi er i kontakt med mange utfordringer som sorg, psykiske, -rusrelaterte, -økonomiske problemer og ensomhet med mere. Noen har utfordringer med å finne fram i det offentlige hjelpeapparatet.

Det ble hentet mat hos Frikirkens matutdeling til noen personer. Det ble gitt ut gavekort til mat innkjøp til noen av våre kontakter.

**Besøk:** Soknepresten og soknediakonen tilbyr sjelesorg og soknebud.

Det er potensiale for å utvide, og bygge opp en aktiv besøkstjeneste i menigheten.

Diakonien og frivillige har gjennomført endel besøk, og sendt ut noen blomsterhilsener.

Det ble ikke gitt ut gavekort på mat eller kjøpt blomster med en julehilsen til noen i 2023, fordi diakonen var sykemeldt.

**Inkluderende fellesskap: Simen:** «Sammen i menigheten» er et tilbud til mennesker med utviklingshemming. «Simen» møtes annen hver onsdag fra 18 til 20 i Langesund kirke. Vi spiser, leker og har det moro gjennom sang og musikk. Deler små og store gleder, og problemer i hverdagen. Hver kveld avsluttes med lystenning, sang, andakt og bønn. Kirkene i Bamble samarbeider om dette tilbudet, som ledes av diakonen og seks frivillige. Rune Rasmussen var spesialprest for inkluderende kirkeliv, Agder- og Telemark bispedømme, og er med som leder på Simen. Juleavslutning for alle ledere og frivillig i Grenland var i Stathelle kirke. Organist Marit Rike har vært engasjert i musikkprosjektet. Lønnsmidler ble dekket av midler fra Skagerak sparebank og diakonmidler hos biskopen.

Simen har deltatt på Hel gt i Stathelle og Langesund kirke. Vi inviterte til felles julemiddag for Simen deltakere i Grenlandsområdet. Det kom 105 personer til Stridsklev kirke. Der har vi også hatt to konserter, og festkvelder til inntekt for misjonen. Simen har eget misjonsprosjekt i samarbeid med NMS. Det er et inkluderings/misjons arbeid i Estland.

Diakonen sammen med noen frivillige del tatt på Hel konferansen sentralt, og lokalt i 2023.

**Vern om skaperverket:** Det er et tema menighetenekan ha mere bevissthet om. Eks bærekraftmålene.

**Kamp for rettferdighet:**

**Kamp for rettferdighet:** Vann, er en livsforvandlende resurs. Forvandlede liv, og forbedret levestandard fikk vi se, og oppleve på «Ragnhild og Reidun tur til Malawi». Innvilget av Fellesrådet, og MR i de fire menighetene i Bamble. Turen var en inspirasjonstur med KN.

Konfirmantene og frivillige er med på innsamlinger i fasteaksjonen. Målet vårt og KN var at vi skulle se hvordan midlene kom fram, og ble brukt i de forskjellige prosjektene.

Vi forpliktet oss til å fortelle om turen på FB, Instagram, konsert, damekveld, herrekveld og på andre arrangementer i menighetene. Målene er nådd. I den forbindelsen har det også blitt samlet inn en del midler til KN. Det er opprette en ressursgruppe med personer fra alle de fire menighetene.

**FN s bærekraft mål**: Bærekrafts målene bør være med i bevisstheten og planleggingen for menigheten. Målene har fokus på at alle skal bli med, og samhandling med andre aktører. Bamble kommune kan være en viktig samarbeidspartner her. Se linken:

<http://bærekraftsboka.no/kristen-tro-og-teologi-som-perspektiv-pa-baerekraftsmalene/>